བསླབ་བྱ་འདིས་ཚན་རིག་གི་སློབ་འཁྲིད་ཐད་བསྟན་དོན་གསལ་པོ་ཞིག་སྤྲོད་ཀྱི་ཡོད།དགེ་རྒན་ཚོས་ཁྱད་པར་དུ་སློབ་ཕྲུག་རྣམས་ཀྱི་སྔོན་ཚུད་ཀྱི་ཤེས་བྱ་ལ་ཆ་འཇོག་མི་བྱས་པར་སྦྱོང་བརྡར་གྱི་ཉམས་མྱོང་མཁོ་སྤྲོད་བྱས་ཀྱི་ཡོད།བརྟག་དཔྱད་ཁང་གི་ནང་དུ་སྐབས་མཚོན་དུ་སློབ་ཕྲུག་རྣམས་ལ་བྱེད་སྒོ་བརྩམས་རྒྱུ་བསྐུལ་བ་དང་།རྟོག་ཞིབ་བྱེད་དུ་བཅུག་པ།དེ་ནས་མཇུག་སྡོམ་རྒྱབ་དུ་བཅུག་གི་ཡོད།དེས་ན་མཇུག་སྡོམ་སྒྲུབ་ཟིན་པ་དེ་རང་རང་གིས་ཁུངས་སྐྱེལ་བྱེད་ཐུབ་པ་དང་སྙོམས་པོ་བཟོ་ཐུབ་པ་གཉིས་ཀ་དགོས་པའི་རེ་བ་བཅངས་ཀྱི་ཡོད།ཚིག་གཞན་ཞིག་ནས་ཞུ་ན།དགེ་རྒན་ཚོས་ཟིན་ཐོ་བཀོད་བཞག་པ་དེས་སློབ་ཕྲུག་ཚང་མར་མཇུག་སྡོམ་གཅིག་པ་ཞིག་ལ་འདྲེན་ཐུབ་རྒྱུའི་རེ་བ་བྱས་ཀྱི་ཡོད།དེ་ཡང་གལ་སྲིད་ལས་འཆར་འདྲ་མཚུངས་བེད་སྤྱོད་བྱས་ཏེ་སློབ་ཕྲུག་རེ་རེས་སྔོན་ཚུད་ཀྱི་བསམ་ཚུལ་གཅིག་པ་གཅིག་རྐྱང་འཁྱེར་ནས་རྟོག་ཞིབ་ཀྱི་ཚོད་རྩིས་བཟོས་པ་ཡིན་ན་དེ་ཡོང་རྒྱུ་ངེས་པ་ཡིན།དེ་ནི་ཚན་རིག་ནང་དུ་ཡོང་གི་མེད་པ་མ་ཟད་ཚན་རིག་གི་འཛིན་གྲྭའི་ནང་དུའང་བྱུང་གི་མེད་པ་རེད།